יצחק הדרי

יצחק הדרי (1944 – אוגוסט 2023) היה פרופסור בפקולטה למשפטים של אוניברסיטת תל אביב. חתן פרס צלטנר למפעל חיים בתחום המשפט לשנת תשע"ח. היה מבכירי עורכי הדין הישראלים בתחום המסים ובעל משרד עורכי דין המתמחה בדיני מיסים; נחשב למומחה בעל שם עולמי בתחום מיסוי מקרקעין. הדרי נולד בישראל ב-1944. למד במסגרת העתודה האקדמית במסלול דו חוגי במשפטים (אותו סיים בהצטיינות) ובכלכלה, באוניברסיטה העברית בירושלים. ב-1966, עם תום לימודיו, החל לשרת כקצין בפרקליטות הצבאית. עם פרוץ מלחמת ששת הימים התנדב לשרת כקצין מבצעים בגדוד חי"ר. השתחרר משירות סדיר בשנת 1969 בדרגת סגן. בשירות המילואים שימש כראש ועדת הערעורים בנושאי מיסים ותביעות כספיות בשטחים. השתחרר משירות מילואים בדרגת רב-סרן. בשנת 1970 השלים תואר שני במשפטים (בהצטיינות יתרה) באוניברסיטה העברית, בהנחייתו של פרופ' אהרן ברק. בשנת 1971 קיבל תואר שני וב-1972 קיבל תואר שלישי, שניהם במשפטים, מטעם אוניברסיטת מישיגן. את עבודת הדוקטורט כתב בנושא מיסוי חברות רב לאומיות. לאחר סיום לימודיו, עבד במשך כשנה במשרד עורכי הדין Willkie Farr בניו יורק ושב לישראל מיד עם היוודע על פרוץ מלחמת יום הכיפורים, בה שירת כקצין מבצעים ביחידת תותחנים. עם שובו לישראל, הצטרף, כמרצה, לסגל הפקולטה למשפטים באוניברסיטת תל אביב. ב-1977 קודם לדרגת מרצה בכיר. ב-1982 מונה לפרופסור חבר וב-1998 מונה לפרופסור מן המניין. ב-2005 יצא לגמלאות מאוניברסיטת תל אביב, ועד לשנת 2015 לימד במכללת נתניה, אז עבר לשמש מרצה אורח במרכז הבינתחומי הרצליה. כיהן כפרופסור וחוקר אורח בפקולטות למשפטים במספר אוניברסיטאות. בין השאר, באוניברסיטת אוקלהומה, אוניברסיטת סטנפורד, אוניברסיטת ניו יורק, אוניברסיטת ברקלי, אוניברסיטת נורת'ווסטרן ובאוניברסיטת סידני. כיהן בתפקידים בכירים במגזר הציבורי. בין השאר, היה יועץ שר המשפטים וראש הצוות להכנת חוקי הרפורמה במיסוי הישיר ליישום המלצות ועדת בן שחר (פקודת מס הכנסה ומס שבח מקרקעין), יו"ר ועדת ערר לתובענות כספיות שהגישו תושבי השטחים המוחזקים (במסגרת שירות מילואים) ויו"ר ועדת המיסים של לשכת עורכי הדין. תחום מומחיותו של הדרי היה דיני המיסים, ובכלל זה מיסוי מקרקעין, מיסוי חברות, מיסוי עסקים ועוד. נחשב כמומחה בעל שם עולמי לדיני מיסים, תחום אותו חקר ולימד. במסגרת מחקריו פרסם עשרות מאמרים וספרים. מאמריו וספריו צוטטו במעל ל-100 פסקי דין של בית המשפט העליון הישראלי (וכן ערכאות נמוכות יותר) ובפסקי דין של בית המשפט העליון של ארצות הברית (וכן ערכאות נמוכות יותר). נפטר באוגוסט 2023. הותיר אחריו אישה, ארבעה ילדים ושבעה נכדים. הובא לקבורה בבית הקברות מנוחה נכונה כפר סבא. מס שבח מקרקעין, הוצאת יונתן, 1993 מיסוי מקרקעין (בהשתתפות ירדנה סרוסי), הוצאת יונתן, 2000 מיסוי מקרקעין (בהשתתפות טארק דיביני), ההוצאה לאור של לשכת עורכי הדין, 2012 היבטים בפעילות חברות אחזקה בישראל (יחד עם אלי גילבאי), 1999 מדיה וקבצים בנושא יצחק הדרי בוויקישיתוף אתר האינטרנט הרשמי של יצחק הדרי יצחק הדרי, באתר של אוניברסיטת תל אביב (באנגלית) יצחק הדרי, באתר ResearchGate יצחק הדרי, באתר SSRN מידע על יצחק הדרי בקטלוג הספרייה הלאומית הספרים של יצחק הדרי, באתר "סימניה" ממאמריו מאמרי יצחק הדרי ב"גלובס" מס שבח במכירת קרקע תמורת דירות בבניין שייבנה עליה, משפטים ‏יב, תשמ"ב גישור כחלופה לפתרון מחלוקות מס, דין ודברים ‏יג, תשע"ט נפקויות המס של עסקת קומבינציה של מכר חלקי, המשפט, יב ברכות לזוכי פרס צלטנר היוקרתי לשנת 2018 באתר אוניברסיטת תל אביב דוד רפאלי, דיור עכשיו מיסוי המשקיעים לא בהכרח יעזור לצינון שוק הדיור, באתר כלכליסט, 19 באוגוסט 2013 Bank v. Banco Para EL Comercio Exterior De Cuba, 462 U.S. 611, at 621 and at 629